OpenLLM-France/wikimedia huggingface dataset:
# Angeli

Angeli (iparraldeko samieraz: Aŋŋel), Inari udalerrian dagoen herrixka bat da, Finlandiako Lappi lurraldean. Inarijoki ibaiaren inguruan antolatzen den herrixka hau, Muotkatunturi Eremu Basatiaren ondoan dago, Norvegiako mugatik gertu.
Herrixkako biztanle gehienak samitarrak dira eta hizkuntza nagusia ondorioz, iparraldeko samiera da.

## Ikus, gainera

* Inari

## Kanpo estekak

* Datuak: Q2532089
* Multimedia: Angeli, Inari / Q2532089
# Angelia

Angelia (antzinako grezieraz: Ἀγγελία) greziar mitologian mezuen, berrien eta aldarrikapenen espiritua zen. Jainkoen mezularia zen Hermesen alaba bat zen.

## Erreferentziak

* ↑ Pindaro, Olympian Ode 8. 81 ff

## Kanpo estekak

* Theoi Project: Hermes Family
* Datuak: Q4762641
# Angelica (New York)

Angelica New York estatuko herri bat da. Allegany konderrian kokatua dago. 2010ean 869 biztanle zituen, 5,57 kilometro koadrotan banatuta.

## Ikus, gainera

* Allegany konderria

## Kanpo estekak

* Datuak: Q3708462
* Multimedia: Angelica, New York / Q3708462
# Angelica Kauffman

Maria Anna Angelika Katharina Kauffmann (Chur, Grisonia, Suitza, 1741eko urriak 30 - Erroma, Italia, 1807ko azaroak 5) margolari neoklasiko austro-suitzarra izan zen. Bereziki ezaguna margolaritza historikoagatik, nahiz eta erretratu, paisai eta dekorazio-margolanetan trebea zen. Londreseko Royal Academy of Arts 1768an sortu zuten emakumeetako bat izan zen.

## Irudi galeria

* Auto erretratua imitazio gisan. arkatza, 1771.
* Altzestisen heriotza, Vorarlberger Landesmuseum.
* Dianak Kalistoren haurdunaldia ikusi du. Toursko Arte Ederren museoa.
* Miranda eta Ferdinand Erauntsian, 1782.
* Macaroniko margolaria, Kauffmannen satira bat dela uste da. 1772ko apirilaren 13a.
* Artzai batek begiratzen duen ninfa, 1780 inguruan.
* 38 urtedun Goethe, 1778.
* Goetheren Iphigenia in Tauris obraren eszena bat, Goethe Orestes antzezten ari dela, 1802.
* The European Magazine and London Review
* Troilus and Cressida, Act V, Scene II (1789), Shakespeareren hainbat obren inguruan egindako lanetako bat.

## Erreferentziak

* ↑ The Royal Academy n.d.
* ↑ "Angelica Kauffman: 1741–1807". The National Museum of Women in the Arts. n.d. Retrieved 2 December 2018.

## Kanpo estekak

* Datuak: Q123098
* Multimedia: Angelica Kauffmann / Q123098
# Angelica Ross

Angelica Ross (Racine, Wisconsin, 1981eko uztailaren 16a) estatubatuar enpresaburu, aktorea eta transgeneroen eskubideen aldeko ekintzailea. Pertsona transgeneroak enplegatzen laguntzen duen TransTech Social Enterprises enpresako sortzailea eta zuzendari exekutiboa da.
2018an estreinatuko den Ryan Murphyren Pose telesail musikalean pertsonai nagusietako bat antzeztuko du.

## Filmografia
### Filmak

| Urtea | Izenburua | Rola | Oharrak |
| 2017 | The Heart of a Woman | Terri - Transgenered lead | Film laburra |
| 2017 | Missed Connections | Jennifer | Film laburra |
| 2005 | Natale a Miami | Sharon | |

### Telesailak

| Urtea | Izenburua | Rola | Oharrak |
| 2018 | Pose | Candy | |
| 2017 | Transparent | Diana Ross Diva | Atal batean |
| 2017 | Claws | Relevance | 3 ataletan |
| 2017 | Danger & Eggs | Mayor | 3 ataletan |
| 2017 | Doubt | Valentina | Atal batean |
| 2016 | Her Story | Paige | 5 ataletan |
| 2010 | Bella Maddo | Festako gonbidatua | Atal batean |

## Erreferentziak

* ↑ (Ingelesez) MacArthur, Kate. (2015eko ekainaren 4a). «Angelica Ross, TransTech and voice and value for transgender people» Chicago Tribune (Noiz kontsultatua: 2018ko apirilaren 28a).
* ↑ (Ingelesez) Ennis, Dawn. (2015eko irailaren 1a). «Meet the Vanguard: Trans Businesswoman Angelica Ross Tells All» The Advocate (Noiz kontsultatua: 2018ko apirilaren 28a).
* ↑ (Ingelesez) Feldman, Kate. (2017ko urriaren 25a). «Ryan Murphy’s ‘Pose’ will have largest transgender cast ever» Daily News (Noiz kontsultatua: 2018ko apirilaren 28a).
* Datuak: Q28131966
* Multimedia: Angelica Ross / Q28131966
# Angelim

Angelim Brasilgo udalerri bat da, Pernambuco estatuan kokatua. 10.241 biztanle ditu 118,037 km²ko eremuan.

## Ikus, gainera

* Pernambuco

## Kanpo estekak

* Datuak: Q1987808
* Multimedia: Angelim / Q1987808
# Angelica Balabanoff

Angelica Balabanoff (edo Balabanov, Balabanova; errusieraz: Анжелика Исааковна Балабанова – Anzhelika Isaakovna Balabanova; ukraineraz: Анжеліка Ісааківна Балабанова Anzhelika Isaakivna Balabanova) 1878ko abuztuaren 4a – 1965eko azaroaren 25a) ukrainar-italiar militante boltxebikea izan zen.

## Biografia

Ukrainan jaioa, Bruselan ikasi zuen eta bertan ideia marxistez busti zen, geroago Erromara joan zen bizitzera; han, orduko teoriko marxista ospetsuenetakoa zen Antonio Labriolaren eskutik Italiako Alderdi Sozialistako kide egin zen. Oso goiz hasi zen baita feminismo sozialistan, Clara Zetkinen eskutik. 1912an, Italiar Alderdi Sozialistaren Komite Zentralaren kide aukeratu zuten.

### Suitzan

Lehen Mundu Gerraren ondorioz, Suitzan ostatu hartu zuen, eta sutsuki egin zuen korronte internazionalistaren alde, Mussoliniren interbentzionisten kontra (Balabanoff izan zen Mussolini Italiako Alderdi Sozialistatik kanpo uztearen alde gehien egin zuenetako bat). Gerran zehar, Balabanoffek errusiar mugimendu sozialistarekin loturak berreskuratu zituen eta mentxebike (ohi) internazionalistek (Trotski, Martov, Kollontai, Uritski, Antonov-Ovseienko, etab.) eratutako Naxe Slovo (“Gure Hitza”) egunkarian kolaboratu zuen.
1915an, gerraren aurkako sozialistek antolatutako Zimmerwaldeko Konferentzian Italiar Alderdi Sozialistaren ordezkari bezala parte hartu zuen, eta bere hizkuntzekiko trebetasuna zela eta, kongresu horretako idazkari aukeratu zuten. 1917an, Errusiara joan zen bizitzera, eta han boltxebikeen kidetzan sartu zen.

### Errusian

Urriko Iraultzaren ondoren, Alderdi Boltxebikearen zuzendarietako bat bilakatu zen, beste arlo batzuen artean, genero-askapenerako Zhenotdel erakunde boltxebikean. 1919an, Komintern edo Internazional Komunista sortzean, Balabanoff erakunde honen Komite Zentraleko kide eta idazkari bilakatu zen. Hala ere, proletarioen diktadura sendotzeko beharrezko ziren neurriekin gero eta kritikoago zen eta 1922an, Errusiar Errepublika Sobietarra utzi zuen (1924an, gainera, Alderdi Boltxebikeak alderditik kanporatu zuen “adierazpen antisobietarrak egitearren”).

### Italiara bueltan

Italiara itzuli zenean, Italiako Alderdi Sozialista Maximalistaren buru bihurtu zen. Alderdi hau Alderdi Sozialistaren eta Alderdi Komunistaren arteko alderdi txiki bat zen. Hala “II. eta erdi-Internazionala”, hau da, Internazional Sozialistaren eta Internazional Komunistaren arteko internazional berri bat sortzeko ahaleginetan parte hartu zuen baina porrot egin zuen. Hala ere, gutxira, faxismoaren garaipena zela eta, Suitzan eta New Yorken erbesteratu behar izan zuen. Faxismoa uzkailia izan ostean Italiara itzuli zen eta alderdi txiki baten, Langileen Alderdi Sozialistaren, buru izan zen. 1965an, Erroman hil zen.

## Bitxikeriak

Balabanoff izan zen gerora diktadore faxista izango zen Benito Mussolini sozialismoan eta marxismoan murgildu zuena.

## Erreferentziak

* 1 2 3 4 5 6 7 Balabanoff, Angelica, K17 2017-07-01. CC0 Domeinu Publikoa
* Datuak: Q235537
* Multimedia: Angelica Balabanoff / Q235537
# Angelica Singleton Van Buren

Angelica Singleton Van Buren (1818ko otsailaren 13a - 1877ko abenduaren 29a), Martin Van Buren Ameriketako Estatu Batuetako presidentearen erraina izan zen. Izan, ere presidentearen semea zen Abraham Van Burenekin ezkondu zen. Martin Van Burenen emaztea hil zenean Ameriketako Estatu Batuetako lehen dama bihurtu zen, hamazazpi urte baino ez zituenean.

## Kanpo estekak

* Datuak: Q233656
* Multimedia: Angelica Van Buren / Q233656
# Angelina (Santa Catarina)

Angelina Brasilgo udalerri bat da, Santa Catarina estatuan kokatua. 5.358 biztanle ditu 500,037 km²ko eremuan.

## Ikus, gainera

* Santa Catarina

## Kanpo estekak

* Datuak: Q22063988
* Multimedia: Angelina (Santa Catarina) / Q22063988
# Anchuelo

Anchuelo Madrilgo Erkidegoko udalerria da, La Alcarria eskualdean dagoena.
2009ko urtarrilaren 1eko erroldaren arabera 1.005 biztanle zituen.

## Ikus, gainera

* Madrilgo udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q1647116
* Multimedia: Anchuelo / Q1647116
# Annecy-2 kantonamendua

Annecy-2 kantonamendua Frantziako kantonamendu bat da. Savoia Garaia departamenduan dago, Auvernia-Rodano-Alpeak eskualdean. Guztira 2 udalerri ditu eta Annecy da bere hiriburua.

## Kanpo estekak

* Datuak: Q17173714
# Anne van Olst

Anne van Olst, Anne Koch Jensen izenez ere ezaguna, (Alborge, Danimarka, 1962ko martxoak 25), Danimarkako zaldi-heziera klasikoko zalduna da. 2008ko Udako Olinpiar Jokoetan brontzea irabazi zuen Danimarkako taldearekin eta 2012ko Udako Olinpiar Jokoetan 23. postuan sailkatu zen banakako zaldi-hezieran, Clearwater zaldiarekin.
1991n Anne Gert-Jan van Olst Herbehereetako zaldi-hezitzaile eta saltzailearekin ezkondu eta Herbehereetara joan zen bizitzera. Den Houten, Herbehereetan, kirol eta hazkuntza ukuilu bat zuzendu zuten elkarrekin.
Udako bost Olinpiar Jokotan parte hartu zuen, 1988 eta 2012 artean, eta brontzezko domina lortu zuen Pekinen 2008an, taldekako proban (Nathalie zu Sayn-Wittgenstein eta Andreas Helgstrandekin batera). Laugarren postua lortu zuen Sydney 2000n, laugarrena Londres 2012an eta bosgarrena Bartzelonan 1992an, proba berean. Brontzezko domina irabazi zuen 1999ko Europako Doma Txapelketan.

## Palmaresa

Doma :
| Olinpiar jokoak ||||
| Urtea | Tokia | Domina | Maila |
| 2008 | Hong Kong (Txina) | 03 ! | Taldeka |
| Europako txapelketa ||||
| Urtea | Tokia | Domina | Maila |
| 1999 | Arnhem (Erbeherak) | 03 ! | Taldeka |

## Erreferentziak

* ↑ «Anne van Olst - Equestrian - Olympic Athlete | London 2012» web.archive.org 2013-05-01 (Noiz kontsultatua: 2022-09-12).
* ↑ «Anne van Olst – Van Olst Horses» www.vanolsthorses.com (Noiz kontsultatua: 2021-11-16).

## Kanpo estekak

* Datuak: Q565957
# Anne de Chantraine

Anne de Chantraine (1605 – 1622ko urriaren 17a) XVII. mendeko sorgin-ehizan sorgina izatearen akusaziopean bizirik erre zuten emakume gaztea izan zen.

## Biografia

Anne de Chantraine 1605ean jaio zen. Sorginkeria egotzita prozesatu zuten hamazazpi urterekin, eta bizirik erre zuten 1622ko urriaren 17an Waret-la-Chausseen (Lieja, Belgika) edo agian Frantzian. Hainbat lan egin dira frantsesez, eta haren historia TIME bezalako aldizkarietan berraztertu da.

## Herri-kulturan

Anne de Chantraine bulgarizazio bihurtu da Nightmare/Atmosferear-eko jokalariaren pertsonaiaren bidez, joko interaktiboa seriean, sorgina izanik telesailean, eta denetan agertuz, bi jokotan izan ezik. Serieko hirugarren instalazioan ere bera ageri da.

## Erreferentziak

* ↑ Gaston Compère, Anne de Chantraine ou la Naissance d'une ombre (La Renaissance du livre, 2002).
* ↑ Executed During The Burning Times
* ↑ "Clay and Fire," TIME (viernes, 31 de octubre de 1969).
* ↑ Anne de Chantraine: la Bruja
* ↑ sitio oficial de Atmosfear
* ↑ Anne de Chantraine - La bruja
* ↑ Reglas de Nightmare III

## Kanpo estekak

* Datuak: Q2851343
# Anne of the Indies

Anne of the Indies 1951ko ekoizpena da, Jacques Tourneurrek zuzendutakoa eta Jean Peters, Louis Jourdan, Debra Paget, Herbert Marshall, Thomas Gomez eta James Robertson Justice aktoreek antzeztua. Benetan izandako Anne Bonny pirataren bizitza du oinarri film honek. 1946an Saturday Evening Post egunkariak Herbert Sass idazlearen kontakizun bat argitaratu zuen "Queen Anne Of The Indies" izenburupean. Hollywoodetik zinemarako egokitzapen bat eskatu zioten handik gutxira, baina egitasmoak ez zuen biderik izan 1951ra arte; dena den, Sassek proposatutako ikuspegitik nahiko aldendu zen filma. Ekoizleek aurrenik Susan Hayward izan zuten gogoan pirataren pertsonaia gorpuzteko; azkenean Jean Petersek osatuko zuen.

## Kanpo estekak

* (Ingelesez) Filma IMDB atarian
* Datuak: Q1215485
* Multimedia: Anne of the Indies / Q1215485
# Annecy-1 kantonamendua

Annecy-1 kantonamendua Frantziako kantonamendu bat da. Savoia Garaia departamenduan dago, Auvernia-Rodano-Alpeak eskualdean. Guztira 10 udalerri ditu eta Annecy da bere hiriburua.

## Kanpo estekak

* Datuak: Q17173711
# Allodemis

Allodemis Tortricidae familiako sits genero bat da. Bere espezie tipoa Allodemis fulva da.

## Espezieak

| Espeziea | Egoera |
| Allodemis chelophora | daturik gabe |
| Allodemis dionysia | daturik gabe |
| Allodemis euhelias | daturik gabe |
| Allodemis fulva | daturik gabe |
| Allodemis pullatana | daturik gabe |
| Allodemis stegopa | daturik gabe |

## Kanpo estekak

* Datuak: Q4733043
* Espezieak: Allodemis
# Allojapyx

Allojapyx Dipluraren barruko Japygidae familiako genero bat da. Hexapoda taldeko artropodoak dira.

## Ikus, gainera

* Diplura
* Datuak: Q4733067
* Espezieak: Allojapyx
# Anton von Werner

Anton Alexander von Werner (Frankfurt Oder, Prusiako Erresuma, 1843ko maiatzaren 9a - Berlin, 1915eko urtarrilaren 4a) alemaniar margolaria izan zen.
Prusiako Arte Akademian Berlinen ikasi zuen eta gero Karlsruhen. Bertan, musikariak eta idazleak ezagutu zituen. Parisera ere joan zen eta Jean-Auguste-Dominique Ingres, Eugène Delacroix, Ernest Meissonier, eta Léon Cogniet-en margolan historikoen eragina jaso zuen.
Prusiako Erresumako gertakari politiko eta militar nabarmenen margolan historikoak egin zituen. Prusiako armadari lagundu zion Frantzia-Prusia Gerran, eta Alemaniar Inperioaren aldarrikapena margotzeko enkargua jaso zuen.
1873an Berlingo Akademiako irakasle izendatu zuten, eta 1875ean zuzendari. 1888tik aurrera Gilen II.a Alemaniakoa enperadorearen margolaritza irakaslea izan zen. 1909an Berlingo Nationalgalerieko zuzendari izendatu zuten.

## Iruditegia

* Frederiko III.a enperadorea Abel Douay jeneral frantziarraren gorpuari begira (1888)
* Kuartela Paris kanpoaldean (1894)
* Richard Wagnerren monumentuaren inaugurazioa Tiergartenen (1908)
* Egunkariko gizona (1893)
* Martin Luther Wormseko dietan (1877)
* Alemaniar Inperioaren aldarrikapena (1885)

## Kanpo estekak

* Datuak: Q77324
* Multimedia: Anton von Werner / Q77324
# Antonella Lerca Duda

Antonella Lerca Duda (Iași, Errumania, 1990/91) erromanien eta pertsona transgeneroen eskubideen aldeko ekintzaile errumaniarra da. Lanbidez, Sexu langilea da. Sexu-langileen eskubideen alde egiten duen Sex Work Call erakundea sortu zuen.
2020an Bukaresteko 2. Sektoreko sektoreburua hautatzeko egingo diren hauteskundeetara bere burua aurkeztuko zuela iragarri zuen.

## Erreferentziak

* ↑ (Errumanieraz) «O lucratoare sexuala transgender de etnie roma si-a anuntat candidatura pentru Consiliul Local al Sectorului 2: "Doresc sa fiu un model si pentru alte persoane din comunitatea LGBTI"» Ziare.com 2020ko uztailak 22 (Noiz kontsultatua: 2020ko urriak 20).
* ↑ (Ingelesez) Sanders, Wren. (2020ko uztailak 21). «Trans Sex Work Advocate Antonella Lerca Is Running For Elected Office in Romania» them.us (Noiz kontsultatua: 2020ko urriak 20).

## Kanpo estekak

* Datuak: Q99434698
* Multimedia: Antonella Lerca Duda / Q99434698
# Antonella Palmisano

Antonella Palmisano (1991ko abuztuaren 6a) ibilketa atletikoan aditua den atleta italiarra da da, 2017ko Munduko Txapelketan 3.a, 2016ko Udako Olinpiar Jokoetan 4.a eta 2015eko Munduko Txapelketetan 5.a 20 km-ko lasterketan. 2020ko Udako Olinpiar Jokoetan urrezko.domina lortu zuen.

## Nazioarteko emaitzak

Olinpiar Jokoak :
| Urtea | Lekua | Domina | Proba |
| 2020 | Tokio Japonia | 01 ! | 20km ibilketa |
| Munduko Txapelketak ||||
| Urtea | Lekua | Domina | Proba |
| 2017 | Londres Erresuma Batua | 03 ! | 20km ibilketa |
| Europako Txapelketak ||||
| Urtea | Lekua | Domina | Proba |
| 2018 | Berlin Alemania | 03 ! | 20km ibilketa |
| Europako Taldekako Ibilketa Txapelketak ||||
| Urtea | Lekua | Domina | Proba |
| 2017 | Poděbrady Txekiar Errepublika | 01 ! | 20km ibilketa |
| 2017 | Poděbrady Txekiar Errepublika | 02 ! | 20km ibilketa Taldeka |
| 2021 | Poděbrady Txekiar Errepublika | 01 ! | 20km ibilketa |
| 2021 | Poděbrady Txekiar Errepublika | 03 ! | 20km ibilketa Taldeka |
| Europako Txapelketak (Sub23) ||||
| Urtea | Lekua | Domina | Proba |
| 2011 | Ostrava Txekiar Errepublika | 02 ! | 20km ibilketa |
| 2013 | Tampere Finlandia | 03 ! | 20km ibilketa |
| Europako Txapelketak (Sub20) ||||
| Urtea | Lekua | Domina | Proba |
| 2009 | Novi Sad Serbia | 02 ! | 10.000m ibilketa |

## Titulu nazionalak

Nazio mailako 9 txapelketa irabazi zituen senior mailan.
* Italiako Atletismo Txapelketa
** 10 km oinezko errepidea: 2014, 2018, 2020 (3)
** 20 km oinezko errepidea: 2014 (1)
* Italiako Pista Estaliko Atletismo Txapelketa
** 3000 metroko ibilbidea : 2013, 2015, 2017, 2018, 2019 (5)

## Kanpo estekak

* Datuak: Q3618935
* Multimedia: Antonella Palmisano / Q3618935
# Antoine Duprat

Antoine Duprat (Issoire, Frantzia, 1463ko urtarrilaren 17a - Nantouillet, Frantzia, 1535eko uztailaren 9a) frantses legegilea, politikaria eta kardinala izan zen.

## Biografia

Parisko Legebiltzarreko lehenengo lehendakaria izan zen 1507. urtean, eta Frantziako kantzelari izendatu zuten 1515ean. Boloniako Konkordatuko negoziatzailea eta Cambraiko Bakearen bultzatzailea izan zen. Protestantismoaren aurkako zapalkuntza bultzatu zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q371678
* Multimedia: Antoine Duprat / Q371678
# Antoine Fouquier-Tinville

Antoine Quentin Fouquier de Tinville, Antoine Fouquier-Tinville deitua, (Hérouël, Frantzia, 1746ko ekainaren 10a - Paris, Frantzia, 1795eko maiatzaren 7a) frantses legegizona eta politikaria izan zen.

## Biografia

Iraultzaren ideietara hurbildu zelarik, Herriaren aldetiko salatzaile izendatu zuten Iraultza Auzitegian; eginkizun horretan, errukirik gabeko zorroztasunaren eta krudelkeriaren sinbolo bihurtu zen. Cordelieren eta ultra-iraultzaileen aldekoa baitzen, Beroliseko Konbentzioan salatu, eta hiltzera kondenatu zuten auzi luze baten ondoren.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q453302
* Multimedia: Antoine Quentin Fouquier-Tinville / Q453302
# Antoine Furetière

Antoine Furetière (Paris, 1619ko abenduaren 28-1688ko martxoaren 14) elizgizon frantsesa, poeta, alegiagile, eleberrigile eta lexikografo ospetsua izan zen.

## Biografia

Legeak ikasi zituen eta defendatzaile gisa lan egin zuen baina, ondoren, apaiza egin zen eta 1662an, Bourgesko Chalivoy abadetxearen burua izatea lortu zuen. Denbora librean idazten zuen eta Nouvelle Allégorique, ou histoire des derniers troubles arrivés au royaume d'éloquence (1658) eta Voyage de Mercure (1653) obra satirikoei esker Frantses Akademiako kidea izendatu zuten. Urte haietan Akademiak hizkuntzaren hiztegia prestatzekotan zegoen baina Furetièrek antzeko lana ia burututa zuen. Horrek akademikoen artean gorrotoa eragin zuen; besteak beste Furetièreren aurka hitz egin zuten esanez haien datuak beste egileei lapurtuak zirela. Azkenik, 1685ean, Akademiatik kanporatu zuten. Furetièreren mendekua Couches de l'académie (Amsterdam, 1687) satira idaztea izan zen.
Furetièreren Dictionnaire universel egilea hil ondoren agertu zen, 1690an, Rotterdamen. Lan honek eragin handia izan zuen. 1701ean Henri Basnage de Beauvalek (1656–1710) beste edizio hobetua plazaratu zuen. 1771an, Furetièreren lanean oinarrituta Dictionnaire de Trévoux agertu zen.

## Obra

* L'Énéide travestie (1648-1653), Interneten irakurtzeko.
* Le Voyage de Mercure (1653), Interneten irakurtzeko.
* Poésies diverses (1655), Interneten irakurtzeko.
* Nouvelle allégorique ou Histoire des derniers troubles arrivés au royaume d'Éloquence (1659), Interneten irakurtzeko.
* Le Roman bourgeois (1666) — 1854ko edizioan: Wikisource ; Gutenberg proiektua
* Racineren Plaideurs idazten lagundu zuen (1668)
* Essay d'un dictionnaire universel (1684)
* Les couches de l'Académie (Amsterdam, 1687)
* Dictionnaire universel contenant généralement tous les mots françois, tant vieux que modernes, et les termes de toutes les sciences et des arts (1690, Pierre Bayle hitzaurrearekin hil ondoren plazaratuta.) Interneten irakurtzeko Gallica.

## Erreferentziak

* ↑ https://www.babelio.com/auteur/Antoine-Furetiere/73122
* ↑ http://www.academie-francaise.fr/les-immortels/antoine-furetiere
* ↑ https://www.universalis.fr/encyclopedie/antoine-furetiere/

## Kanpo estekak

* (Ingelesez):"Furetière%2C%20Antoine"%20OR%20subject%3A"Antoine%20Furetière"%20OR%20creator%3A"Furetière%2C%20Antoine"%20OR%20creator%3A"Antoine%20Furetière"%20OR%20creator%3A"Furetière%2C%20A%2E"%20OR%20title%3A"Antoine%20Furetière"%20OR%20description%3A"Furetière%2C%20Antoine"%20OR%20description%3A"Antoine%20Furetière"%20OR%20Antoine+Fureti%2Are%29%20OR%20%28"1619-1688"%20AND%20%28"Furetière"%20OR%20Furetiere%29%29 Furetièreren bibliografia.
* Datuak: Q586211
* Multimedia: Antoine Furetière / Q586211
# Antoine Gizenga

Antoine Gizenga (Mushiko, Kongo Belgikarra 1925eko urriaren 5a - Kinshasa, 2019ko otsailaren 24a), Kongoko Errepublika Demokratikoko politikaria izan zen.
Afrikako Alderdi Solidarioaren burua eta Patrice Lumumbaren hurbilekoa, lehen ministro ordea izan zen 1960tik 1961era. Egoitza Kisanganin zuen Kongoko Errepublika Askeko lehen ministroa izan zen, Simba matxinadatik sortutako estatua. Estatu hori batez ere bloke komunistakoak ziren 21 herrialdek aintzatetsi zuten. 1962ko urtarrilean Bula-Mbemba uhartean kartzelatu zuten eta 1964ko uztailean Moïse Tshombek askatu egin zuen. 1965 eta 1992 bitartean erbestean bizi izan zen. Joseph Kabilak lehen ministro izendatu zuen 2006ko abenduan eta 2008ko irailean dimititu egin zuen.
* Datuak: Q316942
* Multimedia: Antoine Gizenga / Q316942
# Antoine Jérôme Balard

Antoine Jérôme Balard (Montpellier, Frantzia, 1802ko irailaren 30a – Paris, Frantzia, 1876) kimikaria izan zen. Montpellierko Farmazia Eskolan ikasi zuen, eta, gero, irakaslea izan zen eskola horretan bertan. Montpellierko paduretan uren gatza nola kristaltzen zen aztertzen ari zela, bromoa aurkitu zuen (1826). Muride izena eman zion, eta gai horrek kloroarekin eta iodoarekin duen antzekotasun kimikoa frogatu zuen. Aurkikuntza hori eginez geroztik, Sorbonako Unibertsitateko eta Collège de Franceko irakaslea izan zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011-12-27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q314306
* Multimedia: Antoine Jérôme Balard / Q314306